text: লেত্রঁজে (ফরাসি L'Étranger) ফরাসি সাহিত্যিক আলবেয়ার কাম্যু রচিত প্রথম উপন্যাস, যা ফ্রান্সের গায়িমার প্রকাশনী থেকে ১৯৪২ সালে প্রথম প্রকাশিত হয়।
  
  উপন্যাসটি এ পর্যন্ত আটষট্টিটি ভাষায় অনূদিত হয়েছে। বইটির ব্রিটিশ ইংরেজি অনুবাদগুলির শিরোনাম সচরাচর দ্য আউটসাইডার () এবং মার্কিন অনুবাদগুলির শিরোনাম দ্য স্ট্রেঞ্জার () রাখা হয়। মূল ফরাসি থেকে নয়, বরং ইংরেজি অনুবাদ থেকে বাংলা অনুবাদ করা হয় বলে প্রায়শ বাংলা অনূদিত গ্রন্থগুলির শিরোনাম হিসেবে দ্য আউটসাইডার-এর আধিক্য পরিলক্ষিত হয়।
  
  লেত্রঁজে বিশ্বের তৃতীয় সর্বাধিক পঠিত ফরাসি উপন্যাস। অঁতোয়ান সাঁতেগজ্যুপেরি রচিত ল্য প্যতি প্রাঁস (ক্ষুদে রাজকুমার) এবং জ্যুল ভের্ন রচিত ভাঁ মিল লিও সু লে মের (টুয়েন্টি থাউজ্যান্ড লীগস আন্ডার দ্য সী) এক্ষেত্রে প্রথম ও দ্বিতীয়। ১৯৬৭ সালে লুচিনো ভিসকন্তি-র পরিচালনায় প্রথমবারের মতো উপন্যাসটির চলচ্চিত্রে রূপায়ন হয়।
  
  তথ্যসুত্র
  
  বিষয়শ্রেণী:ফরাসি উপন্যাস
title: লেত্রঁজে